
	Procedūrų sutartiniai ženklai

		*	Konsultavimosi procedūra
	***	Pritarimo procedūra
	***I	Įprasta teisėkūros procedūra (pirmasis svarstymas)
	***II	Įprasta teisėkūros procedūra (antrasis svarstymas)

(Procedūra pasirenkama atsižvelgiant į teisės akto projekte pasiūlytą teisinį pagrindą.)







	Teisės akto projekto pakeitimai

	Parlamento pakeitimai, išdėstomi dviejuose stulpeliuose

Išbrauktos teksto dalys žymimos pusjuodžiu kursyvu kairiajame stulpelyje. Keičiamos teksto dalys žymimos pusjuodžiu kursyvu abiejuose stulpeliuose. Naujas tekstas žymimas pusjuodžiu kursyvu dešiniajame stulpelyje.

Kiekvieno pakeitimo antraštės pirmoje ir antroje eilutėse nurodoma atitinkama svarstomo teisės akto projekto dalis. Jei pakeitimas susijęs su esamu teisės aktu, kurį siekiama pakeisti teisės akto projektu, antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. 

Parlamento pakeitimai, pateikiami konsoliduoto teksto forma

Naujos teksto dalys žymimos pusjuodžiu kursyvu. Išbrauktos teksto dalys nurodomos simboliu ▌ arba perbraukiamos. Keičiamos teksto dalys nurodomos naują tekstą pažymint pusjuodžiu kursyvu, o ankstesnį tekstą išbraukiant arba perbraukiant. 
Išimties tvarka nežymimi grynai techninio pobūdžio pakeitimai, kuriuos padarė atitinkamos tarnybos, rengdamos galutinį tekstą.

EUROPOS PARLAMENTO TEISĖKŪROS REZOLIUCIJOS PROJEKTAS
dėl per pirmąjį svarstymą priimtos Tarybos pozicijos siekiant priimti Europos Parlamento ir Tarybos reglamentą dėl Europos gyventojų ir būstų statistikos, kuriuo iš dalies keičiamas Reglamentas (EB) Nr. 862/2007 ir panaikinami reglamentai (EB) Nr. 763/2008 ir (ES) Nr. 1260/2013
(09858/1/2025 – C10‑0230/2025 – 2023/0008(COD))
(Įprasta teisėkūros procedūra: antrasis svarstymas)
Europos Parlamentas,
–	atsižvelgdamas į per pirmąjį svarstymą priimtą Tarybos poziciją (09858/1/2025 – C10‑0196/2025),
–	atsižvelgdamas į 2023 m. balandžio 27 d. Europos ekonomikos ir socialinių reikalų komiteto nuomonę[footnoteRef:1], [1:  OL C 228, 2023 6 29, p. 148.] 

–	pasikonsultavęs su Regionų komitetu,
–	atsižvelgdamas į per pirmąjį svarstymą priimtą savo poziciją[footnoteRef:2] dėl Komisijos pasiūlymo Parlamentui ir Tarybai (COM(2023)0031), [2:  OL C, C/2025/3787, 2025 9 17, ELI: http://data.europa.eu/eli/C/2025/3787/oj.] 

–	atsižvelgdamas į Sutarties dėl Europos Sąjungos veikimo 294 straipsnio 7 dalį,
–	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį,
–	atsižvelgdamas į Darbo tvarkos taisyklių 68 straipsnį,
–	atsižvelgdamas į Užimtumo ir socialinių reikalų komiteto rekomendacijas antrajam svarstymui (A6‑0000/2025),
1.	pritaria per pirmąjį svarstymą priimtai Tarybos pozicijai;
2.	pažymi, kad aktas priimtas remiantis Tarybos pozicija;
3.	paveda Pirmininkei pasirašyti aktą su Tarybos pirmininku pagal Sutarties dėl Europos Sąjungos veikimo 297 straipsnio 1 dalį;
4.	paveda generaliniam sekretoriui pasirašyti aktą, patikrinus, ar tinkamai įvykdytos visos procedūros, ir, susitarus su Tarybos generaliniu sekretoriumi, pasirūpinti, kad šis aktas būtų paskelbtas Europos Sąjungos oficialiajame leidinyje;
5.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

[bookmark: _Toc211331380]TRUMPAS PAGRINDIMAS
Per pirmąjį svarstymą priimta Tarybos pozicija atspindi Parlamento ir Tarybos susitarimą, pasiektą tarpinstitucinėse derybose ankstyvuoju antrojo svarstymo etapu, po to, kai tekstą patikrino teisininkai lingvistai. 
Kadangi Užimtumo ir socialinių reikalų komitetas (EMPL) per 2025 m. birželio 5 d. balsavimą jau patvirtino šių tarpinstitucinių derybų rezultatus, aš, kaip pranešėja, siūlau, kad EMPL rekomenduotų plenariniame posėdyje patvirtinti per pirmąjį svarstymą priimtą Tarybos poziciją be pakeitimų.



[bookmark: _Toc211244237][bookmark: FootprintPageRR][bookmark: _Toc211331381]PRIEDAS. GAUTOS INFORMACIJOS DEKLARACIJA
<FootprintIntro>Pagal Darbo tvarkos taisyklių I priedo 8 straipsnį pranešėja pareiškia, kad į savo pranešimą įtraukė su dokumento dalyku susijusią informaciją, kurią, rengdama pranešimo projektą, gavo iš toliau nurodytų interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:3], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų:</FootprintIntro> [3:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	Statistical Office of Republic of Slovenia

	Statistics Netherlands (CBS)

	Statistics Denmark

	Eurostat


Šį sąrašą parengė ir visą atsakomybę už jį prisiima pranešėja.
Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, pranešėja pareiškia, kad ji atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

